ดุจดวงใจไทยทั้งผอง เดอะมิวสิคัล

ดุจดวงใจไทยทั้งผอง เดอะมิวสิคัล เป็นละครพิเศษละครเพลงเพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ซึ่งในปี พ.ศ. 2560 ละครพิเศษ "ดุจดวงใจไทยทั้งผอง เดอะมิวสิคัล" นั้นสร้างเป็นละครเฉลิมพระเกียรติ เพื่อเป็นการแสดงความอาลัยแด่ พระบาทสมเด็จพระปรมินทรมหาภูมิพลอดุลยเดช ของสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด

**ที่มาของเรื่อง**
ละครพิเศษเรื่องนี้ได้ถูกนำทำเป็นละครเพลง-คอนเสิร์ตทางโทรทัศน์ เพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ได้จัดทำละครพิเศษ “ดุจดวงใจไทยทั้งผอง เดอะมิวสิคัล” ซึ่งจะออกอากาศทางสถานีวิทยุโทรทัศน์ไทยทีวีสีช่อง 3 ตลอดทั้งเดือนตุลาคม ปี พ.ศ. 2560 โดยเป็นการถ่ายทอดพระราชประวัติต่างๆ , พระราชกรณียกิจ , พระราชสมภพ , เหตุการณ์ต่างๆ ที่สำคัญ ทั้งพระราชจริยวัตร , ชีวิตส่วนพระองค์ต่างๆ ทั้งกีฬา, ดนตรี และพระราชดำรัสต่างๆ ของพระองค์ที่ได้ทรงวางแนวทางการดำเนินชีวิตไว้ให้กับเหล่าพสกนิกรชาวไทย รวมถึงการเล่าย้อนเหตุการณ์กลับไปในวันที่ 13 ตุลาคม พ.ศ. 2559 ซึ่งเป็นวันที่คนไทยทั้งประเทศต่างรู้สึกโศกเศร้ากับการสูญเสียครั้งใหญ่ในชีวิต โดยมี สายสวรรค์ ขยันยิ่ง ทำหน้าที่เป็นผู้อ่านประกาศจาก สำนักพระราชวัง นอกจากนี้ยังมีการขับร้องบทเพลงพระราชนิพนธ์ ซึ่งเป็นบทเพลงไพเราะหลากหลายบทเพลงหลากหลายแนวเพลง โดยมี อุรัสยา เสปอร์บันด์, ปริญ สุภารัตน์, คิมเบอร์ลี แอน เทียมศิริ พร้อมด้วยเหล่าผู้จัดละคร และเหล่านักแสดงช่อง 3 อีกกว่าร้อยชีวิต มาร่วมถ่ายทอดบทเพลงพระราชนิพนธ์อันทรงคุณค่าที่คนรุ่นใหม่หาฟังได้ยากในครั้งนี้อีกด้วย และความพิเศษในการจัดสร้างละครพิเศษเรื่องนี้อยู่ที่สถานที่จัดการแสดงละครเวทีเรื่องนี้ได้จัดขึ้นที่สตูดิโอช่อง 3 หนองแขม โดยมีพิธีกรผู้ดำเนินรายการ 3 ท่าน ได้แก่ ศัลย์ อิทธิสุขนันท์, รินลณี ศรีเพ็ญ และ คัทลียา แมคอินทอช

**ละครโทรทัศน์**
ละครพิเศษ ดุจดวงใจไทยทั้งผอง เดอะมิวสิคัล ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท รีมายน์ จำกัด ในวันศุกร์ที่ 13 ตุลาคม พ.ศ. 2560 สองช่วงเวลา ในเวลา 20:00 - 20:15 น. และเวลา 20:31 - 22:55 น. พร้อมกันทั้ง 3 ช่องได้แก่ ช่อง 3 เอชดี, ช่อง 3 เอสดี, ช่อง 3 แฟมิลี่ และออกอากาศรีรันให้ชมอีกครั้งทางช่อง 3 และช่อง 33 ในวันที่ 20 ตุลาคม พ.ศ. 2560 เวลา 13.05 - 15.40 น. และวันที่ 27 ตุลาคม พ.ศ. 2560 เวลา 20.00 - 20.15 น. และรับชมต่อเนื่องในวันเดียวกันในเวลา 20.45 - 22.20 น.

**รายนามนักแสดง**
 โฉมฉาย ฉัตรวิไล รับบท ชบา- รัดเกล้า อามระดิษ รับบท เฟื่องฟ้า- ทรงสิทธิ์ รุ่งนพคุณศรี รับบท ชาญชัย- ราณี แคมเปน รับบท สายธาร- ธีรเดช เมธาวรายุทธ รับบท ดาลดล- เกียรติกมล ล่าทา รับบท เพื่อน- วิรากานต์ เสณีตันติกุล รับบท เพื่อน- พริมา พันธุ์เจริญ รับบท เพื่อน- เมธัส ตรีรัตนวารีสิน รับบท เพื่อน- พิจิกา จิตตะปุตตะ รับบท วารุณี- อรัญญา ประทุมทอง รับบท สมใจ- กุลฑีรา ยอดช่าง รับบท เหมือนธาร- สายสวรรค์ ขยันยิ่ง รับบท ผู้ประกาศข่าว- และเหล่าผู้จัดละคร-นักแสดงช่อง 3 กว่า 100 ชีวิต

**เพลงประกอบละครพิเศษ**
# เพลง ดุจดวงใจไทยทั้งผอง - ขับร้องโดย เกียรติกมล ล่าทา
# เพลงพระราชนิพนธ์ ลำดับที่ ๑๐ - เพลง คำหวาน - ขับร้องโดย เหล่าผู้จัดละคร-นักแสดงช่อง 3 กว่า 100 ชีวิต
# เพลง รูปที่มีทุกบ้าน - ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
# เพลงพระราชนิพนธ์ ลำดับที่ ๔๗ - เพลง รัก - ขับร้องโดย เหล่าผู้จัดละคร-นักแสดงช่อง 3 กว่า 100 ชีวิต
# เพลง ของขวัญจากก้อนดิน - ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
# เพลง เหตุผลของพ่อ - ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
# เพลงพระราชนิพนธ์ ลำดับที่ ๙ - เพลง เทวาพาคู่ฝัน - ขับร้องโดย ปริญ สุภารัตน์ , คิมเบอร์ลี แอน เทียมศิริ
# เพลงพระราชนิพนธ์ ลำดับที่ ๒๖ - เพลง ไกลกังวล - ขับร้องโดย เหล่าผู้จัดละคร-นักแสดงช่อง 3 กว่า 100 ชีวิต
# เพลง ร่มฉัตร - ขับร้องโดย ทิพย์วรรณ ปิ่นภิบาล และเหล่าผู้จัดละคร-นักแสดงช่อง 3 กว่า 100 ชีวิต
# เพลงพระราชนิพนธ์ ลำดับที่ ๒๔ - เพลง ค่ำแล้ว - ขับร้องโดย อุรัสยา เสปอร์บันด์
# เพลง พระราชาผู้ทรงธรรม - ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พุทธศักราช 2565
# เพลง ในหลวงของแผ่นดิน (ต้นฉบับโดยรวมศิลปิน จีเอ็มเอ็ม แกรมมี่) - ขับร้องโดย เหล่าผู้จัดละคร-นักแสดงช่อง 3 กว่า 100 ชีวิต
# เพลง สรรเสริญพระบารมี - ขับร้องโดย เหล่าผู้จัดละคร-นักแสดงช่อง 3 กว่า 100 ชีวิต

**อ้างอิง**
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครเพลงในปี พ.ศ. 2560